Seks, Leuens en die Internet deur Erla-Mari Diedericks (Lapa Uitgewers): Seks, leuens en die internet is ’n rou, eerlike vertelling deur ’n vrou wie se hart gebreek is, maar weier om moed op te gee. Op 50 lyk al die prinse en perde bra gehawend, maar vasbeslote durf sy die wilde wêreld van aanlyn afsprake aan, moedig op soek na haar sielsgenoot. Hierdie boek is deel van die immergewilde selfhelp-genre en kombineer die onderwerpe van verhoudings; seks en selfondersoek. Dis ’n eerlike en soms skreeusnaakse memoir - maar ook ’n nuttige gids oor die wêreld van aanlyn afsprake.
Salla sê: Sjoe! Kyk, die skrywer draai nie doekies om nie. Moet nie dink dit kan nie met jou gebeur nie. Vyftig en enkellopend gebeur dalk makliker as wat jy dink, Mevrou Veertig en Getroud. Ek het die boek kooi toe geneem en die lig drie ure later afgesit. Erla se avontuur op die “single en ready to mingle’’ toneel het my soms na my asem laat snak. Aanlynafsprake is beslis nie vir sissies nie, en waar ek nog skrikkerig is vir reeksmoordenaars, skeel dit haar blykbaar min. Nie vir preutse lesers nie, maar dalk tog juis vir hulle.
Dooiegety deur Bets Smith (Lapa Uitgewers): Die liggaam van die mees geliefde inwoner van ’n vreedsame kusdorpie word in ’n rotspoel op die strand gekry. Haar vriendin Daleen, ’n professionele fotograaf, besef dit is nie ’n normale verdrinking nie, want Nerina het gely aan hidrofobie. Daleen ontdek dat alles op die dorp nie so onskuldig is soos dit voorkom nie.
Salla sê: Kollega Magda Lourens is gaande oor spannings- en speurverhale en het die volgende oor die boek gesê: Boeiend. Die boek is van begin tot einde só geskryf dat jy dit nie kan of wil neersit nie. Regdeur die boek is daar kort-kort iemand anders wat verdink word van die moord, maar aan die einde kan jy tog sien dat jy aan die begin reg geraai het. Die boek eindig realisties, maar nie soos wat ek dit sou wou laat eindig nie. Beslis goeie leesstof.
Blood on their hands: General Johan Booysen reveals his truth by Jessica Pitchford (Pan Macmillan SA) -When Johan Booysen hears that the new Provincial Police Chief takes backhanders from a Durban businessman, he decides to give her the benefit of the doubt. But the evidence becomes impossible to ignore and he soon gets dragged down the corridors of power and politics into a web of intrigue, deceit and betrayal that, at times, he has trouble making sense of. Only when he is arrested, handcuffed and tossed into a cell does Booysen realise just how ruthless those opposed to him are - an opposition he comes to call the ‘cabal’ - and whom he believes have more blood on their hands than the so-called Cato Manor Death Squad with which he is closely associated.
Salla sê: Skokkend. Hierdie is beslis nie ‘n slaaptyd-storie nie. As jy ‘n nuusvraat is en name soos Jiba, Mdluli en Cato Manor saam met jou ontbytpap ingekry het, is dit lekker om te lees wat die storie agter die storie is. As jy nie veel weet van wat in die nuus aangaan nie of daarin belangstel nie, sal die storie jou verveel. Die boek lees soos fiksie en klink eintlik vergesog. Wat Johan Booysen alles moes deurmaak om sy onskuld te bewys, is om van te kots. Die boek is oor Booysen se loopbaan wat in duie stort omdat hy begin vrae vra oor korrupsie in die SAPD. Ek was saam met hom ontnugter (selfs ‘n paar name herken in die boek) en waar party mense sou sê “you’re fighting a losing battle’’ het Booysen aangehou en aangehou tot die waarheid geseëvier het.
When Life gives you Lululemons by Lauren Weisberger (Simon Shuster) - New York Times bestselling author Lauren Weisberger returns with a novel starring one of her favorite characters from The Devil Wears Prada - Emily Charlton, first assistant to Miranda Priestly, now a highly successful image consultant who’s just landed the client of a lifetime. Welcome to Greenwich, CT, where the lawns and the women are perfectly manicured, the Tito’s and sodas are extra strong, and everyone has something to say about the infamous new neighbor.
Salla sê: Okay, ek was mal oor The Devil Wears Prada (die fliek, nooit die boek gelees). So ek was half verbaas toe ek sien die boek is eintlik ‘n derde aflewering in die Prada-saga. Heerlik gelees aan die een. Jy hoef nie al die Prada-boeke te lees nie, dit volg nie regtig op mekaar nie. Dis lig geskryf. Snaaks op plekke en natuurlik gemik op vroulike lesers. Chick-lit op sy beste. En nou weet ek ook Lululemons is eintlik ‘n brand-name vir spanbroeke. Ons almal ken mos die mammies met hul oorgroot sonbrille en gimklere wat boet en sus by die
skool af- en oplaai. Sommer ‘n paar tussen die bladsye van die lekkerlees boek herken. Geniet - met ‘n cocktail of twee.
Ena Murray Keur 19 (Tafelberg)